Matteo Politi, alias Matthew Mode, a făcut implanturi mamare, rinoplastii şi a mărit buzele mai multor românce, folosind și un nume fals, deși nu avea drept de liberă practică în România și nici studii de specialitate, după cum Libertatea a dezvăluit în exclusivitate pe 5 februarie. Ba mai mult, el a absolvit doar opt clase!

Invitat în studioul de știri de la Antena 1, Politi a explicat de ce avea două nume, care sunt adevăratele sale studii și ce este cu diploma de la Universitatea din Pristina, dacă e falsă sau adevărată.

„Matteo Politi e numele meu real. Celălalt nume, Matthew Mode, este un nickname (n.r. poreclă)”, a precizat el, încă de la început, pentru Observator TV.

Întrebat dacă l-a folosit pentru a face uitată problema pe care a avut-o cu justiția în Italia, în anul 2011, acesta nu a negat acest lucru, dar a spus că nu acesta ar fi fost principalul motiv.

Urmărește cel mai nou VIDEO Știri VIDEO. Locul în care au fost îngropate manuscrisele în valoare de 2,5 milioane de lire

„E complicat cu numele meu, pentru că apar link-uri (n.r. pe internet), dar primul motiv a fost că îmi place numele Matthew Mode”, a afirmat Politi.

În 2011, Matteo Politi a primit o sentință de un an și jumătate cu suspendare, în Italia, după mai mulți ani în care a mințit că e medic, profitând că avea același nume de familie cu al unui cardiolog cu o reputație bună din Modena: Luigi Vincenzo Politi.

Așadar, chirurgul britanic Matthew Mode se numea, de fapt, Matteo Politi, un italian din Veneția, cu doar 8 clase absolvite, a cărui ultimă meserie documentată este aceea de valet de parcare.

Despre faptul că a absolvit doar opt clase, acesta a spus că nu este adevărat, explicând că sistemul de învățământ ar putea fi diferit față de cel din România.

Recomandări Sondaje contradictorii cu trei zile înainte de alegerile pentru Primăria Capitalei. De ce depinde totul

„Eu sunt născut în Venezia, iar în Italia planurile de studii sunt, probabil, diferite de România. Am Bacalaureatul și diploma de Medicină Generală. După ce termini Medicina Generală, trebuie să te specializezi. Cum se spune în România, rezidențiat. Eu am făcut cursuri de chirurgie cosmetică, trei ani și jumătate, dar nu este un rezidențiat, sunt cursuri de implant mamar, minilifting facial și abdominaplastie”, a afirmat Politi.

Falsul medic italian a declarat că a înțeles și în ce au constat neînțelegerile cu autoritățile din țara noastră, în cazul său.

Acum știu că în România cursurile din chirurgia comestică nu sunt recunoscute ca cele din chirurgie plastică, în care eu nu m-am specializat”, este explicația sa.

Când a fost întrebat de diploma de la Universitatea din Pristina, cu care a reușit să obțină parafa de la DSP, acesta a oferit un răspuns scurt și neclar.

„E un pic cam complicat, pentru că rectorul Universității a fugit cu toate registrele…”, a fost tot ce a spus Matteo Politi despre această situație.

Camera Medicilor din Kosovo confirmă că diploma medicului fals nu este validă: „Același «doctor» a încercat să înșele chirurgi din Kosovo”.

În această seară, Matteo Politi a oferit un interviu și pentru Antena 3, în cadrul căruia a mai oferit câteva detalii legate de situația sa actuală.

„Am făcut cursuri, nu am rezidențiat. Am făcut practică în chirurgie, în săli de operație”, a spus Matteo Politi, sâmbătă seară, la Antena 3.

„Când am venit aici, în ianuarie 2018, am cunoscut un avocat. Am făcut procură, i-am dat toate documentele mele, diploma de chirurgie generală, cursurile. Mi-a spus că în România cursurile pe care le-am făcut sunt la fel. Eu am plătit chitanță pentru Colegiul Medicilor”, a spus acesta.

„Nu am întrebat alte persoane. Am angajat persoana aceasta ca să nu fac la fel ca în Italia”, a adăugat el.

Pe numele lui Matteo Politi sunt înregistrate trei plângeri penale, două pentru înşelăciune şi una pentru vătămare corporală.

Recomandări Părinte indignat pe reflexul mușamalizării după incidentul cu lampa UV de la “Lazăr”: “Copiii noștri ajung la spital, iar părinții fac ode directoarelor și caută «turnătorul»!”

Diploma de medicină ar fi obţinut-o la Priştina, la o universitate controversată, unde un fost rector a fost acuzat că ani la rând a eliberat diplome false.

Cu parafă de la Direcția de Sănătate Publică a Ministerului Sănătății, un italian care terminase doar 8 clase a operat zeci de pacienți, pe tot parcursul anului 2018, la cinci clinici private din București.

Pe 23 martie 2018, o funcționară de la Departamentul de informatică și statistică medicală din DSP București, „o femeie cu mare experiență” – așa cum o caracterizează colegii – îi eliberează medicului Matteo Politi un cod de parafă. Italianul nu se deplasează în persoană, în numele lui vine o avocată română.

În dosarul depus de avocată, Matteo Politi apare indicat, în limba sârbă, drept absolvent al Facultății de Medicină din Kosovo, unde la putere e albaneza.

Recomandări O asistentă medicală condamnată în 2017 pentru trafic de influență la operații a ajuns consilier juridic la primăria condusă de Daniel Florea!

Explicația e că facultatea a rămas sub administrație sârbă și se numește University of Priștina, chiar dacă sediul ei nu mai e în Priștina, actuala capitală a Republicii Kosovo.

Dosarul medicului acuzat că a făcut numeroase operaţii estetice, chiar şi unor vedete, a stârnit o adevărată revoluţie în sistemul de sănătate din România.

După cazul său, dezvăluit chiar de Libertatea, autorităţile au descoperit o mulţime de medici care practicau această meserie fără a avea acest drept sau fără a avea măcar liceul.

Ulterior, tot Libertatea a scris și despre cazul Ralucăi Bîrsan, falsul medic ginecolog de la Spitalul Județean Ilfov, care n-a dat Capacitatea, a intrat la liceu cu media 1,68 și a abandonat definitiv Școala de Arte și Meserii „Unirea” în clasa a IX-a!



Matteo Politi, alias Matthew Mode, italianul care a operat în mai multe clinici private din București, fără să aibă studii de medicină, a fost arestat la câteva zile după dezvăluirile ziarului nostru, fiind acuzat de înșelăciune în formă simplă și continuată, dar și de exercitarea fără drept a unei profesii.

Matteo Politi, medicul fals care a absolvit doar opt clase, a fost arestat pe 7 februarie, după ce polițiștii de frontieră reușiseră să-l prindă în Vama Curtici, cu o zi înainte, când încerca să fugă din țară cu trenul.



Recent, judecătorii din Bucureşti au decis, după patru luni de arest, să înlocuiască măsura arestului preventiv cu cea a controlului judiciar în cazul lui Politi. Acesta nu are voie să părăsească Bucureştiul şi nici să mai intre în vreun cabinet medical.









PARTENERI - GSP.RO A ajuns om al străzii la 37 de ani după ce și-a pierdut toată averea. Imagini incredibile cu fostul sportiv care cerșește pe stradă

PARTENERI - PLAYTECH Am GĂSIT-O! Unde se ascunde Adriana Iliescu și DE CE! Viitorul tată al Elizei spune unde e cea mai bătrână mamă din România

HOROSCOP Horoscop 25 septembrie 2020. Leii trebuie să evite excesele de autoritate, mai ales pe cele legate de muncă